
AHS - Høringssvar NOU 2008:3 Sett under ett. Ny struktur for høyere utdanning
Avdelingsstyret ved AHS har i avdelingsstyremøte 04.04.08 behandlet NOU 2008:3 Sett under ett. Ny struktur for høyere utdanning:
Utdrag fra protokoll avdelingsstyret ved AHS 04.04.08: Høringsuttalelse 

A-sak 08/08:  NOU 2008:3: Sett under ett. Ny struktur for høyere 

           utdanning – høringsutspill
Dok. 1:
 Notat av 04.03.08 v/dekan Lars Nygård

Vedlegg 1:
 Notat av 29.02.08 fra Høgskoleadministrasjonen m/høringsutspill.

Forslag til vedtak:
Avdelingsstyret slutter seg til vedlagte utkast til høringssvar.

Tilleggsforslag fra Peder Martin Lysestøl:
Til pkt.III Institusjonsstruktur(kap.6)

Den framtidige institusjonsstrukturen må både ta hensyn til behovet for økt politisk styring og behovet for desentraliserte utdanninger. Flercampusmodellen, slik den er foreslått, vil kunne innebære kraftig sentralisering og byråkratisering av institusjonene. Vi går inn for en modell hvor høgskolene i regionene skal bestå som selvstendige enheter men med pålagte samarbeidsavtaler med ”regionsuniversitetene”. Dette både for å sikre at utviklingen av framtidas studier på mastergrad og doktorgradsnivå skjer planmessig innafor hver region og for å legge forholdene til rette for styrket forskningssamarbeid.

Forslaget ble vedtatt med 6 stemmer for, 1 avholdende.

Endringsforslag fra Peder Martin Lysestøl:

Til pkt.IV Styring og ledelse(kap.7)

Institusjonene må være fagstyrte med valgt rektor som leder og valgt, internt styreflertall. Rektor skal være styrets leder. 

Forslaget falt med 1 stemme for, 1 stemme mot, 5 avholdende.

Tilleggsforslag fra Peder Martin Lysestøl:

Til pkt.VI. Finansiering(kap.10)

Finansieringsmodellen må ta hensyn til høgskolenes egenart. Den individuelle forskningsretten må gjeninnføres. Ansatte i undervisnings- og forskerstillinger ved høgskoler og universitet må ha samme ressurs til FOU.

Forslaget ble enstemmig vedtatt.

Tilleggsforslag fra Peder Martin Lysestøl:

Til kap. 18

Avdelingsstyret slutter seg til Stjernøutvalgets forslag om å pålegge universitet- og høgskolene om å ”utforme en plan for etnisk likestilling og integrering”. Sosionomutdanningen ved AHS har alt tilpasset studiet slik utvalget anbefaler. Høgskolestyret må bidra til at sosionomutdanningens studieplanmodell gjøres kjent.

Forslaget ble enstemmig vedtatt.

Endringsforslag fra Berit Berg:
Avdelingsstyret slutter seg til vedlagte utkast til høringssvar med endringer vedtatt i avdelingsstyrets møte 04.04.08.

Forslaget ble enstemmig vedtatt.

Enstemmig vedtak:

Avdelingsstyret slutter seg til vedlagte utkast til høringssvar med endringer vedtatt i avdelingsstyrets møte ved AHS 04.04.08.

Endringene er som følger:

· Til pkt.III Institusjonsstruktur(kap.6)

Den framtidige institusjonsstrukturen må både ta hensyn til behovet for økt politisk styring og behovet for desentraliserte utdanninger. Flercampusmodellen, slik den er foreslått, vil kunne innebære kraftig sentralisering og byråkratisering av institusjonene. Vi går inn for en modell hvor høgskolene i regionene skal bestå som selvstendige enheter men med pålagte samarbeidsavtaler med ”regionsuniversitetene”. Dette både for å sikre at utviklingen av framtidas studier på mastergrad og doktorgradsnivå skjer planmessig innafor hver region og for å legge forholdene til rette for styrket forskningssamarbeid.

· Til pkt.VI. Finansiering(kap.10)

Finansieringsmodellen må ta hensyn til høgskolenes egenart. Den individuelle     forskningsretten må gjeninnføres. Ansatte i undervisnings- og forskerstillinger ved høgskoler og universitet må ha samme ressurs til FOU.

· Til kap. 18

Avdelingsstyret slutter seg til Stjernøutvalgets forslag om å pålegge universitet- og høgskolene om å ”utforme en plan for etnisk likestilling og integrering”. Sosionomutdanningen ved AHS har alt tilpasset studiet slik utvalget anbefaler. Høgskolestyret må bidra til at sosionomutdanningens studieplanmodell gjøres kjent.

